આમ તો હોળીનો ઉત્સવ “હોલી ડે” પ્રેમી જનતા માટે રણમાં વીરડી સમાન છે કારણકે ઉતરાયણ પછી અને પંદરમી ઓગસ્ટ પહેલા આવતી આ એકમાત્ર જાહેર રજા છે (અમારી ઓફીસના કેલેન્ડર પ્રમાણે) એટલે જે બે ત્રણ દિવસ રજાની ગોઠવણ થાય તે કરી લેવી એમ માની બધા ઘરે જઈ મજા કરે છે અને મારા મતે પોતાના સાથે, મિત્રો અને સગા સબંધીઓ સાથે અને એવા લોકો સાથે જેમની સાથે તમારે લાગણીના તાર રણઝણતા હોય, હોળી રંગાવા જેવો ઉત્સવ છે, તેમના રંગમાં રંગાવ એટલે તેમના વિચારોને, લાગણીઓને માન આપો, જો તમે રંગાશો તો તે પણ તમારા રંગે રંગાશે, અને દિવસને અંતે બધાંય રંગો એ જ મેઘધનષી આભા પ્રસરાવે છે જાણે કે કહેતા હોય કે આપણે બધાંય રંગાયેલા…